钦定古今图书集成/理学汇编/经籍典/第137卷 > 《大叔于田》
## 钦定古今图书集成/理学汇编/经籍典/第137卷 > 《大叔于田》

夫霜雪雨露，杀生万物者也。天无事焉，犹之贵天也。
执法厌文，治官治民者，有司也；君无事焉，犹之尊君
也。夫辟土殖谷者，后稷也；决江流河者，禹也；听狱执
中者，皋陶也。然而圣后者，尧也。故有道以御之，身虽
无能也，必使能者为己用也。无道以御之，彼虽多能，
犹将无益于存亡矣。《诗》曰：“执辔如组，两骖如舞。”贵能
御也。